SARL-NUUS SONDAG 17 Maart 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 


Dit is met leedwese dat ons moet aankondig dat die sleutels van twee radioama- 
teurs onlangs stil geraak het, hulle is: 

Trevor Holmes, ZS2AZR, op Dinsdag 12 Maart. Trevor was `n lid van die Suid- 
Kaap Amateurradioklub en laat sy eggenote Adelaide agter. 


Bill Ingleson, ZS6KO, in die ouderdom van 85, op Vrydag 15 Maart. Bill in 
1946 het by die SARL en by die Pretoria Amateurradioklub aangesluit en was 
'n oud-voorsitter en tot onlangs `n aktiewe lid en van PARK. Bill was `n baie 
aktiewe GG- entoesias op GRP. Bill laat sy dogter Lynette en sy skoonseun 
Steven agter, by wie hy die laaste jare gewoon het. 


Ons innige meegevoel aan die oorledenes se familie en vriende. 
(POUSE) 
IN DIE NUUS VANDAG: 


HET JY GEWEET DAT AMATEURRADIO 'N ROL GESPEEL HET IN DIE 
BEËINDIGING VAN DIE BURGEROORLOG IN MOSAMBIEK? 


FREKWENSIEVERANDERINGE VIR “AMATEUR RADIO TODAY” OP 31 
MAART 


BOB BRUNINGA, WBAAPR, NEEM APRS ONDERGRONDS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


HET JY GEWEET DAT AMATEURRADIO 'N ROL GESPEEL HET IN DIE 
BEËINDIGING VAN DIE BURGEROORLOG IN MOSAMBIEK? 


Kom hoor hierdie boeiende storie van die gasspreker, Dr Antony Turton ZS6OST 
by die jaarlikse toekennings aandete. Die dinee gehou as deel van die 2013 SARL 
se Nasionale Konvensie wat op 26 en 27 April in die Wes-Rand deur die Wes- 
Rand Amateurradioklub aangebied word. 


Om die smokkel van wapens uit Mosambiek na KwaZulu-Natal te stuit, is `n 
tweeman spesiale operasiespan in Mosambiek vir hierdie doel ingestuur. Een 
van die twee persone was Anthony 'Turton, gekies as gevolg van sy vaardighede 
as 'n radio-operateur, wat beskou was as `n noodsaaklike element vir die sukses 
van hierdie hoë risiko, maar strategies belangrike sending. Anthony het hierdie 
vaardighede, geslyp tot `n hoë vlak van tegniese vaardigheid as `n aktiewe ama- 
teur, gebruik om strategiese toegang tot die rebellegroep RENAMO te kry. 


Doen jou bespreking vir die jaarlikse dinee nou. Tony, soos hy ook bekend is, is 
die outeur van die boek “Shaking Hands with Billy” wat nou hierdie storie vir 
die eerste keer vertel. Die boek sal teen `n spesiale prys beskikbaar wees by die 
Nasionale Konvensie. Om te bespreek, volg die skakels op die SARL se tuisblad 
Oop www.sarl.org.za. 


Onthou dat die besoek aan SANSA by Hartbeeshoek aardstasie beperk is tot 
45 persone. Doen jou bespreking nou om teleurstelling te voorkom. Wanneer jy 
bespreek maak verseker dat jy jou ID-nommer byderhand het. 


FREKWENSIEVERANDERINGE VIR “AMATEUR RADIO TODAY” OP 31 
MAART 


Op 31 Maart sal van die frekwensies waarop die SARL die program uitsaai, 
verander. Hier volg die volledige HF-skedule. 


Sondae 10:00 11:00 plaaslike tyd vir Suider-Afrika sal die frekwensie 7 025 kHz, 
dieselfde bly, maar vir Oos- en Sentraal-Afrika se luisteraars sal die frekwensie 
verander na 17 570 kHz. Vir ons luisteraars buite Suid-Afrika verander plaaslike 
tyd na 08:00 - 09:00 UTC. Die program word op Maandae 16:30 UTC, 18:30 
plaaslike tyd in Suid-Afrika herhaal op `n nuwe frekwensie van 3 230 kHz. Vir 
verdere inligting oor podcasts en ander herleidings en heruitsendings besoek 
www.sarl.org.za, en kies Amateur Radio Today op die spyskaart. 


Programme in hoë of lae resolusie kan ook van die webtuiste afgelaai word vir 
uitsendings op plaaslike herhalers, of vir eie plesier. 


Ontvangsrapporte, kommentaar en voorstelle is altyd welkom. Stuur `n e-pos 
aan artoday@sarl.org.za. 


BOB BRUNINGA, WBAAPR, NEEM APRS ONDERGRONDS 


Bob Bruninga, WBAAPR, het vroeër hierdie maand `n groep radioamateurs na 
die “Mammoth Cave”, die wêreld se langste bekende grotstelsel, in Kentucky, 
VSA gelei om te toets of die “Outomatic Packet Reporting System (APRS)” 
ondergronds as `n radiokommunikasiemiddel gebruik kan word. 


Wanneer BHF en VHF radios gebruik word kan alleenlik kort afstande in beide 
rigtings ondergronds gedek word en slegs wanneer dit in sig van 'n ander radio is. 
Dit maak roetine gebruik van hierdie radios van min waarde vir ondergrondse 
gebruik, maar wanneer APRS radios as `n pakket digiherhaler gebruik word, 
kan die dekking dramaties uitbrei. Bruninga, 'n senior navorsingsingenieur by 
die US Naval Academy, het APRS ontwikkel as `n globale, op-die-lug protokol 


vir die ondersteuning van draagbare radio posisierapportering en sms via BHF 
radio. 


Bruninga se span het 14 APRS radios gebruik om `n netwerk te vestig wat intyd 
posisie- en teksboodskapkommunikasie oor `n afstand van byna 1 600 meter in 
die grot voorsien het. “Die grotkruipers het `n kaart van die grot met lengte- 
en breedtegraadlyne saamgeneem sodat die presiese koërdinate van hul posisie 
bevestig word wanneer met die draagbare stel gekommunikeer word. 


Bruninga het gesê. “SMS via APRS punt-tot-punt kommunikasie, het selfs e-pos 
ingesluit in die bogrondse, globale APRS-stelsel.” 


Die span het die APRS netwerk opgestel in wat Bruninga genoem het “groot 
duikweggrootte gange” wat 30-50 voet breed en 10-20 voet hoog is. 


Hy het gesê dat die uitbreiding van die kommunikasiestelsel langs die grot een- 
voudig was: “Ons het geloop totdat ons die sein verloor, 5 - 10 meter teruggekom 
en `n Digi APRS handstel op `n rots geplaas, daarna aangehou om die proses 
herhaal. 


Ontleding van die resultate deur Bruninga, het twee interessante feite ontbloot: 
Selfs met die gemiddelde afstand van 150 meter tussen elke radio het UHF vir 
VHE met sowat 13 persent oortref. Daarbenewens het krag nie veel van `n 
verskil gemaak nie, die APRS draagbare radio s het net so goed presteer as 
verskeie draagbare 10 W mobiele radios. 


Bruninga het gesê dat APRS radios bring ” `n nuwe afstandvermenigvuldiger na 
grotkommunikasie. In die verlede, het die skamele paar honderd meter dekking 
van BHF /UHF-radio nie die speleoloë beindruk nie, maar nou met APRS, gekop- 
pel tot 14 keer in `n reeks, word die werklike potensiaal van amateurradio vir 
speleologie ondersteun. Dit is veral waar wanneer sommige afstande van `n hon- 
derd voet `n uur of meer kan neem om te kruip, terwyl APRS die boodskap 
teen die spoed van lig kan deurkry. 


KLUBAFFILIASIE 


Hierdie week verwelkom die SARL die Secunda Amateur Radio Club wat by 
die SARL geaffilieer het. Secunda Amateur Radio Club neem aktief deel aan 
Hamnet en HF-kompetisies. 


JONGMENSE EN RADIO 


Elke jaar hierdie tyd kamp `n klomp jongmense gedurende die skoolvakansie 
noord van Rustenburg. 


Die Thaba Voortrekkerkamp word al meer as `n dekade aangebied. Gedurende 
die kamp gaan radiospraak, radio operateur werking en elektronika aangebied 
word, geskoei op die amateurkursusinhoud, vir die kentekens. Die kinders word 
aangemoedig om die Radioamateurkenteken te voltooi na die kamp wat die ZU- 
eksamen insluit. Gedurende die kamp gaan die Voortrekkers se opleidingsroep- 
sein ZS6VTS gebruik word. ZS6VTS gaan daagliks van 16:00 tot 19:00 op die 


lug wees. Vanaf die kamp kan die Rustenburg, Magalies, PTA en Centurion 
herhalers bereik word. Die stasie sal ook op HF gehoor kan word op 80, 40, 
20, 15 en 10 m bande. Elke aand net voor 19:00 gaan `n nuusbulletin uitgesaai 
word. Luister asseblief uit vir 4S6V'TS en kuier saam met die kinders vanaf 20 
tot 26 Maart. 


STIGTING VAN SOEK- & REDDINGORGANISASIE VIR DIE OOS-KAAP 


E] 


Alle belangstellende radioamateurs en veral Hamnetlede word genooi na “n 
inligtingsvergadering vir die stigting van `n wildernis soek- & reddingorganisasie 
vir die Oos-Kaap. Die vergadering is Maandag 18 Maart 2013 om 18:30 by die 
Nelson Mandela Ambulansstasie in Lindsaystraat, Xorsten, Port Elizabeth. Dit 
is oorkant die Livingstone Hospitaal. Almal is welkom. Vir nadere besonderhede 
kan u ook skakel met raadslid ZS1JM, Johann Marais, by telefoonnommer 082 
771 1880. 


WES-RAND SNUFFELMARK 


Die Wes-Rand Amateurradioklub hou sy volgende snuffelmark om 12:00 op Sa- 
terdag 30 Maart 2013 by die klubhuis in Krotonstraat, Weltevredenpark, Rood- 
epoort. Almal is baie welkom. Vir meer inligting skakel Phillip, ZS6PVT, by 
083 267 3835, of Geoff ZSGGRL 082 546 5546. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak nog steeds 
laag gaan wees maar daar is `n goeie kans dat dit binnekort gaan toeneem. Daar 
is ook `n moontlikheid van M-klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 64. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl 20 m net `n kortkop agter behoort te wees. 10 m 
openinge gaan smiddae oor dagligpaaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 17 Maart - SARL BHEF/UHF analoog- en digi- 
tale kompetisie sluit om 10:00 UTC vandag. 18 Maart - Stigting van soek- & 
reddingorganisasie vir die Oos-Kaap. 20 tot 26 Maart Voortrekkerkampstasie 
ZS6VTS op die lug. 30 Maart - Wes-Rand Amateurradioklub se snuffelmark 
beginnende om 12:00. Vir meer inligting skakel Phillip, ZS6PVT, by 083 267 
3835, of Geoff ZSGGRL 082 546 5546. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 


Op 7 082, 7 205 en 17 760 kHz en ook 'n podcast deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 4 895 kHz plaas. Ontvangsrapporte sal 
waardeer word. Ons is in die besonder geinteresseerd in verslae oor ontvangs 
op 4 895 kHz aangesien dit naby aan die voorgestelde nuwe amateurtoekenning 
van 5 MHz is. Ontvangsverslae uit alle gebiede van Suid-Afrika sal waardevol 
wees vir ons aansoek aan OKOSA vir frekwensiestudies. Stuur verslae aan 
artoday@sarl.org.za. 


Sentech voorsien die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga, met ver- 
talings deur Louis de Bruin, ZS5LP en saamgestel en geredigeer deur George 
Honiball, ZS6ONE. 


Dankie dat u geluister het, 73. 
/EX 


